CELEX: 32021R1088
Language: hr
Date: 2021-04-07 00:00:00
Title: Delegirana uredba Komisije (EU) 2021/1088 оd 7. travnja 2021. o izmjeni Uredbe (EU) br. 748/2012 u pogledu ažuriranja upućivanja na zahtjeve za zaštitu okoliša (Tekst značajan za EGP)

5.7.2021   
               
               
                  HR
               
               
                  Službeni list Europske unije
               
               
                  L 236/3
               
            
         DELEGIRANA UREDBA KOMISIJE (EU) 2021/1088
         оd 7. travnja 2021.
         o izmjeni Uredbe (EU) br. 748/2012 u pogledu ažuriranja upućivanja na zahtjeve za zaštitu okoliša
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 19. stavke 1. i 3.,
         budući da:
         
                     (1)
                  
                  
                     Dana 7. travnja 2021. Komisija je donijela Delegiranu uredbu 2021/1087 (2) kojom se ažuriraju upućivanja na odredbe Čikaške konvencije koje sadržavaju zahtjeve za zaštitu okoliša.
                  
               
                     (2)
                  
                  
                     Zrakoplovi osim bespilotnih zrakoplova i njihovi motori, propeleri, dijelovi i neugrađena oprema trebali bi ispunjavati te zahtjeve za zaštitu okoliša od 1. siječnja 2021.
                  
               
                     (3)
                  
                  
                     Upućivanja na zahtjeve za zaštitu okoliša u Uredbi Komisije (EU) br. 748/2012 (3) trebalo bi ažurirati.
                  
               
                     (4)
                  
                  
                     Uredbu (EU) br. 748/2012 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom temelje se na Mišljenju br. 03/2020 Agencije Europske unije za sigurnost zračnog prometa (EASA) u skladu s člankom 76. stavkom 1. Uredbe (EU) 2018/1139,
                  
               DONIJELA JE OVU UREDBU:
         
            Članak 1.
            Uredba (EU) br. 748/2012 mijenja se kako slijedi:
            
                        1.
                     
                     
                        u članku 9. stavak 4. zamjenjuje se sljedećim:
                        
                           „4.   Odstupajući od stavka 1., organizacija za proizvodnju može od nadležnog tijela zatražiti izuzeće od zahtjeva za zaštitu okoliša iz članka 9. stavka 2. prvog podstavka Uredbe (EU) 2018/1139.”.
                        
                     
                  
                        2.
                     
                     
                        Prilog I. mijenja se kako je utvrđeno u Prilogu ovoj Uredbi.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 212, 22.8.2018., str. 1.
         
         
            (2)  Delegirana uredba Komisije 2021/1087 оd 7. travnja 2021. o izmjeni Uredbe (EU) 2018/1139 Europskog parlamenta i Vijeća u pogledu ažuriranja upućivanja na odredbe Čikaške konvencije (Vidjeti stranicu 1 ovoga Službenog lista).
         
            (3)  Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.).
      
      
         
            PRILOG
            Prilog I. Uredbi (EU) br. 748/2012 mijenja se kako slijedi:
            
                        1.
                     
                     
                        u točki 21.A.130 podtočki (b), podtočka 4. zamjenjuje se sljedećim:
                        
                                    „4.
                                 
                                 
                                    usto, u slučaju zahtjeva za zaštitu okoliša:
                                    
                                                i.
                                             
                                             
                                                izjavu da je dovršeni motor u skladu s primjenjivim zahtjevima u pogledu emisija ispušnih plinova motora na datum proizvodnje motora; i
                                             
                                          
                                                ii.
                                             
                                             
                                                izjavu da je dovršeni zrakoplov u skladu s primjenjivim zahtjevima u pogledu emisija CO2 na datum izdavanja prve svjedodžbe o plovidbenosti.”;
                                             
                                          
                              
                  
                        2.
                     
                     
                        u točki 21.A.145 podtočki (b), uvodna rečenica i podtočka 1. zamjenjuju se sljedećim:
                        
                                    „(b)
                                 
                                 
                                    s obzirom na sve potrebne podatke o plovidbenosti i zaštiti okoliša:
                                    
                                                1.
                                             
                                             
                                                organizacija za proizvodnju prima takve podatke od Agencije te nositelja ili podnositelja zahtjeva za certifikat tipa, ograničeni certifikat tipa ili odobrenje projekta, uključujući svako izuzeće odobreno u vezi sa zahtjevima za zaštitu okoliša kako bi se utvrdila sukladnost s primjenjivim projektnim podacima;”;
                                             
                                          
                              
                  
                        3.
                     
                     
                        u točki 21.A.147 podtočka (a) zamjenjuje se sljedećim:
                        
                                    „(a)
                                 
                                 
                                    Nakon izdavanja odobrenja organizacije za proizvodnju, svaku promjenu u odobrenoj organizaciji za proizvodnju koja je značajna za dokazivanje sukladnosti ili za plovidbenost i karakteristike proizvoda, dijela ili uređaja u pogledu zaštite okoliša, posebno promjene u sustavu kvalitete, odobrava nadležno tijelo. Zahtjev za odobrenje dostavlja se nadležnom tijelu u pisanom obliku, a organizacija prije provedbe izmjene mora nadležnom tijelu dokazati da je sukladna s ovim pododjeljkom.”;
                                 
                              
                  
                        4.
                     
                     
                        u točki 21.A.801 podtočka (a) zamjenjuje se sljedećim:
                        
                                    „(a)
                                 
                                 
                                    Identifikacija proizvoda uključuje sljedeće podatke:
                                    
                                                1.
                                             
                                             
                                                ime proizvođača;
                                             
                                          
                                                2.
                                             
                                             
                                                oznaku proizvoda;
                                             
                                          
                                                3.
                                             
                                             
                                                serijski broj proizvođača;
                                             
                                          
                                                4.
                                             
                                             
                                                oznaku „IZUZETO” u slučaju motora, ako je nadležno tijelo odobrilo izuzeće od zahtjeva za zaštitu okoliša;
                                             
                                          
                                                5.
                                             
                                             
                                                bilo koje druge podatke koje Agencija smatra potrebnima.”;
                                             
                                          
                              
                  
                        5.
                     
                     
                        točka 21.B.85 zamjenjuje se sljedećim:
                        
                           „21.B.85   Određivanje primjenjivih zahtjeva za zaštitu okoliša za certifikat tipa ili ograničeni certifikat tipa
                        
                        
                                    (a)
                                 
                                 
                                    Agencija određuje primjenjive zahtjeve za zaštitu okoliša za certifikat tipa ili ograničeni certifikat tipa za zrakoplov ili certifikat tipa za motor te o njima obavješćuje podnositelja. Određenje i obavijest sadržavaju:
                                    
                                                1.
                                             
                                             
                                                primjenjive zahtjeve u vezi s bukom utvrđene u:
                                                
                                                            i.
                                                         
                                                         
                                                            poglavlju 1. dijela II. sveska I. Priloga 16. Čikaškoj konvenciji te:
                                                            
                                                                        (A)
                                                                     
                                                                     
                                                                        za podzvučne mlazne zrakoplove u poglavljima 2., 3., 4. i 14.;
                                                                     
                                                                  
                                                                        (B)
                                                                     
                                                                     
                                                                        za elisne zrakoplove u poglavljima 3., 4., 5., 6., 10. i 14.;
                                                                     
                                                                  
                                                                        (C)
                                                                     
                                                                     
                                                                        za helikoptere u poglavljima 8. i 11.;
                                                                     
                                                                  
                                                                        (D)
                                                                     
                                                                     
                                                                        za nadzvučne zrakoplove u poglavlju 12.; i
                                                                     
                                                                  
                                                                        (E)
                                                                     
                                                                     
                                                                        za zrakoplove s nagibnim rotorom u poglavlju 13.;
                                                                     
                                                                  
                                                      
                                                            ii.
                                                         
                                                         
                                                            svesku I. Priloga 16. Čikaškoj konvenciji:
                                                            
                                                                        (A)
                                                                     
                                                                     
                                                                        Dodatku 1. za zrakoplove na koje se primjenjuju poglavlja 2. i 12. dijela II. sveska I. Priloga 16. Čikaškoj konvenciji;
                                                                     
                                                                  
                                                                        (B)
                                                                     
                                                                     
                                                                        Dodatku 2. za zrakoplove na koje se primjenjuju poglavlja 3., 4., 5., 8., 13. i 14. dijela II. sveska I. Priloga 16. Čikaškoj konvenciji;
                                                                     
                                                                  
                                                                        (C)
                                                                     
                                                                     
                                                                        Dodatku 3. za zrakoplove na koje se primjenjuje poglavlje 6. dijela II. sveska I. Priloga 16. Čikaškoj konvenciji;
                                                                     
                                                                  
                                                                        (D)
                                                                     
                                                                     
                                                                        Dodatku 4. za zrakoplove na koje se primjenjuje poglavlje 11. dijela II. sveska I. Priloga 16. Čikaškoj konvenciji; i
                                                                     
                                                                  
                                                                        (E)
                                                                     
                                                                     
                                                                        Dodatku 6. za zrakoplove na koje se primjenjuje poglavlje 10. dijela II. sveska I. Priloga 16. Čikaškoj konvenciji;
                                                                     
                                                                  
                                                      
                                          
                                                2.
                                             
                                             
                                                primjenjive zahtjeve u vezi s emisijama za sprečavanje namjernog ispuštanja goriva za zrakoplove utvrđene u poglavljima 1. i 2. dijela II. sveska II. Priloga 16. Čikaškoj konvenciji;
                                             
                                          
                                                3.
                                             
                                             
                                                primjenjive zahtjeve u vezi s emisijama dima, plinova i čestica iz motora utvrđene u:
                                                
                                                            i.
                                                         
                                                         
                                                            poglavlju 1. dijela III. sveska II. Priloga 16. Čikaškoj konvenciji te:
                                                            
                                                                        (A)
                                                                     
                                                                     
                                                                        za emisije dima i plinova iz turbomlaznih i turboventilatorskih motora namijenjenih za pogon samo pri podzvučnim brzinama, u poglavlju 2.;
                                                                     
                                                                  
                                                                        (B)
                                                                     
                                                                     
                                                                        za emisije dima i plinova iz turbomlaznih i turboventilatorskih motora namijenjenih za pogon pri nadzvučnim brzinama, u poglavlju 3.; i
                                                                     
                                                                  
                                                                        (C)
                                                                     
                                                                     
                                                                        za emisije čestica iz turbomlaznih i turboventilatorskih motora namijenjenih za pogon samo pri podzvučnim brzinama, u poglavlju 4.;
                                                                     
                                                                  
                                                      
                                                            ii.
                                                         
                                                         
                                                            svesku II. Priloga 16. Čikaškoj konvenciji:
                                                            
                                                                        (A)
                                                                     
                                                                     
                                                                        Dodatku 1. za mjerenje referentnog omjera tlaka;
                                                                     
                                                                  
                                                                        (B)
                                                                     
                                                                     
                                                                        Dodatku 2. za evaluaciju emisija dima;
                                                                     
                                                                  
                                                                        (C)
                                                                     
                                                                     
                                                                        Dodatku 3. za instrumente i mjerne tehnike za plinovite emisije:
                                                                     
                                                                  
                                                                        (D)
                                                                     
                                                                     
                                                                        Dodatku 4. za specifikacije za gorivo koje se upotrebljava u ispitivanju emisija turbinskih motora zrakoplova;
                                                                     
                                                                  
                                                                        (E)
                                                                     
                                                                     
                                                                        Dodatku 5. za instrumente i mjerne tehnike za plinovite emisije iz naknadnog sagorijevanja plinskoturbinskih motora;
                                                                     
                                                                  
                                                                        (F)
                                                                     
                                                                     
                                                                        Dodatku 6. za postupak utvrđivanja sukladnosti za emisije plinova, dima i čestica; i
                                                                     
                                                                  
                                                                        (G)
                                                                     
                                                                     
                                                                        Dodatku 7. za instrumente i mjerne tehnike za nehlapljive čestice;
                                                                     
                                                                  
                                                      
                                          
                                                4.
                                             
                                             
                                                primjenjive zahtjeve u vezi s emisijama CO2 iz zrakoplova utvrđene u:
                                                
                                                            i.
                                                         
                                                         
                                                            poglavlju 1. dijela II. sveska III. Priloga 16. Čikaškoj konvenciji te:
                                                            
                                                                        (A)
                                                                     
                                                                     
                                                                        za podzvučne mlazne zrakoplove u poglavlju 2.; i
                                                                     
                                                                  
                                                                        (B)
                                                                     
                                                                     
                                                                        za podzvučne elisne zrakoplove u poglavlju 2.;
                                                                     
                                                                  
                                                      
                                                            ii.
                                                         
                                                         
                                                            Dodatku 1. i 2. sveska III. Priloga 16. Čikaškoj konvenciji za zrakoplove na koje se primjenjuje poglavlje 2. dijela II. sveska III. Priloga 16. Čikaškoj konvenciji;
                                                         
                                                      
                                          
                                                5.
                                             
                                             
                                                za motore, primjenjive zahtjeve iz Priloga 16. Čikaškoj konvenciji sveska II. dijela IV. i Dodatka 8. u vezi s procjenom nehlapljivih čestica za potrebe inventara i modeliranja.
                                             
                                          
                              
                                    (b)
                                 
                                 
                                    (rezervirano).”.